Bereit für die Cloud? Neues Beratungs-Tool gibt klare Antworten – Web Pulsar
Tags:cloud, cloud-check, cloud-lösung, cloud-strategie ﻿ Wilhelm Winery wines - Wilhelm Winery wine club
590 Georgetown Rd | Hadley | PA | 16130
Visit Wilhelm Winery Website Vier dood in Parys-ontploffing | Maroela Media
Die toneel van die gasontploffing in Parys, Frankryk (12 Januarie 2019). (Foto: Matthieu Croissandeau via AP)
Vier mense is dood, onder wie twee brandbestryders, nadat ŉ groot gasontploffing Saterdagoggend by ŉ bakkery in die sentrale gedeelte van Parys, Frankryk, plaasgevind het.
Christophe Castaner, Frankryk se minister van binnelandse sake, het die sterftes aan verslaggewers op die toneel bevestig. Nog 47 mense is beseer, van wie tien in ŉ kritieke toestand is. Hy het hulde gebring aan die twee brandbestryders wat gesterf het. Een van hulle was langer as twee uur onder puin vasgekeer.
Maroela Media het vroeër berig die ontploffing het omstreeks 09:00 (plaaslike tyd) gebeur by die bakkery op die hoek van die strate Saint-Cecile en Rue de Trevise, vermoedelik weens ŉ gaslekkasie. Die ontploffing het omliggende geboue beskadig, voertuie verwoes en die vensters van nabygeleë geboue laat bars.
Remy Heitz, aanklaer in Parys, sê brandbestryders was reeds op die toneel om ŉ gaslekkasie te ondersoek toe die ontploffing plaasgevind het. ŉ Ondersoek sal gedoen word om presies vas te stel wat die gas laat ontplof het, maar owerhede is oortuig dat dit ŉ ongeluk was.
ŉ Ooggetuie het vertel hy het die oggend gesien hoe brandbestryders die bakkery binnegaan, maar het gedink dit is waarskynlik net ŉ vals alarm. Pedro Goncalves, wat by die Hotel Mercure oorkant die bakkery werk, sê ongeveer ŉ uur later het die ontploffing deur die omliggende strate geruk.
ŉ Reddingshelikopter staan gereed om beseerdes na hospitale te neem. (Foto: Thibault Camus/AP)
“Ek het net skielik ŉ massiewe ontploffing gehoor en ŉ lugdrukking met baie swart rook en glas het my getref. Ek kon net betyds daarin slaag om plat te val en my kop te bedek.” Goncalves sê hy het gevoel hoe goed, vermoedelik stukke glas, op hom val. Hy het agterna snywonde aan sy kop en bloedmerke op sy hemp en trui gehad.
“Dankie tog, ek is oukei,” het hy gesê en bygevoeg hy het ná die ontploffing ŉ fluitgeluid in sy ore gehoor. Hy het daarna net na die uitgang gehardloop om te kyk of hotelgaste seergekry het. Volgens Goncalves is die hotel deur die ontploffing “vernietig”.
Anne Hidalgo, burgemeester van Parys, was ook op die toneel en het haar medelye met die slagoffers en hul naasbestaandes betuig.
Brandbestryders op die toneel van die gasontploffing in Parys, Frankryk (12 Januarie 2019). (Foto: Kamil Zihnioglu/AP)
Brandbestryders behandel ŉ beseerde persoon op die toneel van die gasontploffing in Parys, Frankryk (12 Januarie 2019). Foto: Thibault Camus/AP
Paris · 2 maande gelede
Maroela AUB!!! Parys is in Suid Afrika en PARIS is in France. Asseblief hou op om name te probeer te Afrikaans. So we can change Maroela to Marula to get it in English!!
Ag snert man. Ek is so oud soos die berge en daar was nog ALTYD ñ Parys, Frankryk en ñ Parys in die Vrystaat. Regtigwaar… dit is nou die enigste ding wat jou opgeval het in hierdie tragiese berig? Dalk ñ daadwerklike poging aanwend om die taal te bestudeer, want net soos wat die dorpie Hoopstad bv. nie vertaal kan word Hopecity in Engels nie, net so kan Parys, Frankryk maar Parys wees. Niemand is so dof om dit te kan verwar met die dorp Parys in die Vrystaat nie.
Australia / Australië, Austria / Oostenryk……ons leer al van laerskool af dat Paris in Afrikaans Parys is.
Dankie vir jou kommentaar. Maroela Media gebruik die Afrikaanse Woordelys en Spelreëls wat die Taalkommissie se deeglik nagevorsde skryfwyses bevat. Volgens die jongste AWS (11de druk; 2017) word buitelandse geografiese name en hul afleidings na Afrikaans vertaal, dus is Parys, Paryse en Parysenaar korrek. Dieselfde geld vir ander plekname, byvoorbeeld die “United States of America” wat in Afrikaans die Verenigde State van Amerika genoem word, of “London” wat Londen in Afrikaans is.
Maroela Media verwys ook in die berig na ‘Parys, Frankryk’ om enige moontlike twyfel te voorkom.
Hoop dit klaar vir jou die verwarring op.
Soos Mariné sê, jy is heel verward.
AUB · 2 maande gelede
Liewe Paris, die Burgemeester van Stilbaai het gebel met die volgende voorstel: “Kom kuier asseblief in Shut up bay ons”
Rerig n gaslekkasie….
Met al hul gaste uit die midde-ooste, lees ook vlugtelinge, wonder mens maar hoe die gaslekkasie onstaan het.
paris ons verstaan wat maroela vir ons skryf , as jy sukkel om te verstaan en hou van engelse koerante stel ek voor jy lees die SOWETIN online .
Nou hoe gebeur dit dat in ‘n situasie waar gas lek, al die krag en gas nie afgeskakel en toegedraai is nie. As die brandweer reeds op die toneel was moes ontruiming al begin het. Of het ‘n brandweerman in ‘n blonde oomblik ‘n vuurhoutjie getrek om te kon sien?